ISANDA LAUAS
Tere tulemast saatesse!
Seekordne külaline on kirjutanud palju prohvetlikke ennustusi
ja nendega palju tegelenud.
Aga neist juba saate lõpuosas.
Aga enne seda - tere tulemast Jouko Piho!
Uurime, kes selline on Jouko Piho?
Millises peres sa sündisid ja milline oli su varajane lapsepõlv?
Sündisin Riihimäel 1946.a. usklikus peres.
Seetõttu sain usklikuks juba varakult - 8 aastaselt.
Isa juhtis meid elutoas usuotsuse tegemisele.
Su isa oli sõjas ja oli tihti ka ohtlikes olukordades.
Ta rääkis nendest asjadest sulle ja ka su vendadele- õdedele.
Millistest ohuolukordadest ta teile rääkis?
Tõsi see on, et isa rääkis meile sõjajutte
ja tõestisündinud lugusid sõjaajast.
Me kuulasime huviga.
Tal oli väga palju täbaraid olukordi.
Kord sai ta nii raskelt haavata,
et sõjakaaslased olla sõjaväehaiglas vist öelnud,
et järgmisel ööl viskab see mees kindlasti "lusika nurka"
ehk siis sureb.
Aga nii mu isaga siiski ei läinud.
Kuigi isa polnud siis usklik,
oli tal usklik ema, kes palvetas kodus Hausjärvel:
"Jumal, palun aita, et mu poeg Veikko ei sureks jumalatuna."
Ja nii teda siis hoiti seal.
Teine märkimisväärne lugu oli see,
kui isa koges koos nooremseersant Marttinen'iga olles,
et see seal on halb koht.
Ta üle tuli tugev tunne, et ta peab minema teise kohta.
Nii ta siis läks mõnikümmend meetrit eemale kivi taha.
Läks mõni sekund ja see koht, kus isa enne seisis, sai täistabamuse.
Olen mitu korda mõelnud, et kui ta poleks oma sisemist õhutust kuulnud,
poleks mind olemaski ja ma ei räägiks seda juttu siin.
Aga siis ta veel ei tulnud usule.
Samas kõik need juhtumid ja ema palved mõjutasid nii palju,
et hiljem, 40-ndate lõpul, sai isa Riihimäel usklikuks.
Seda uskliku tööandja kaudu.
Kui ma kuulsin neid aspekte, mille sa esile tõid -
see, et sinu isa ema palvetas.
Ta palvetas Jumalale meelepärase palve.
Kui ta palvetas, et su isa ei sureks uskmatuna,
see oli Jumalale meelepärane palve. Kindlasti oli see ka harras palve.
Nii et see mõjus.
Ja teine oli see, kui sa kuulsid isa täbaratest olukordadest
ja kuidas ta oli kaitstud, siis sa mitu korda mõtlesid selle üle,
et sind ja su õdesid-vendi
poleks olnud olemas kuulamas neid jutte,
kui Jumal poleks teda kaitsnud.
Jah. Teine imeline asi on seotud emaga,
kes väikese lapsena mängis vanema venna ise tehtud relvaga.
Vennad olid selle kahjuks jätnud sauna lauale
ja väikest last, kes ei mõistnud relva ohtlikkust,
huvitas vaid üks asi - kuidas see pauk sealt välja tuleb?
Ta tahtis seda ise testida
ja sihtis selle püstoliga oma meelekohta.
Siis ta vajutas päästikut, uurimaks, kuidas see pauk sealt tuleb.
Ja ta vajutas.
Käiski kõva pauk
ja peagi oli kõrvalukses näha auku.
Auk polnud ema otsa ees.
Kui nii oleks olnud, oleks ta tõenäoliselt surnud.
Ema rääkis hiljem, et kui ta päästikut vajutas,
siis mingi nähtamatu jõud haaras ta käest kinni
ja väänas ta randme teise suunda.
See oli selge Jumala kaitse.
Need olid Jumala kaitsed isa ja ema suhtes.
Nende üks eesmärk oli see,
et minagi sain sündida Jumala armust siia ellu.
Sellel oli ka mõju sellele, et sa said väga noorelt usklikuks.
Jah. Ennekõike mõjutas isa niimoodi, et ühel õhtul oli ema ühel koosolekul.
See oli vaimulik koosolek.
Isa siis rääkis sõjaaja lugusid.
Need surmaga seotud lood tegid nii tõsiseks,
et isa pidas õigeks küsida lastelt,
kas lapsed tahaksid anda oma elud Jeesusele?
Ja me tahtsime.
Põlvitasime samas voodi ette ja isa kuulutas meie patud andeks.
Nii ma sündisingi 8 aastasena omas kodus vaimselt uuesti.
Läksin õhtul pesema ja ma mäletan siiani,
mida ma siis mõtlesin.
Et nüüd olen kahekordselt puhas!
Algul välise pesemise läbi ja samas saanud puhtaks ka seesmiselt.
Sa rääkisid, et sõjas olles isa polnud usklik.
Aga siis ta juhtis teid usule.
Ehk mingil ajal sai isa usklikuks.
Mis ajal ta sai usklikuks?
Mõni aasta varem.
Tal oli usklik tööandja - nelipühilasest mees.
Nimeks oli Pitkänen. Eesnime ma ei mäleta.
Ta oli tööandja.
Ja kord tulid jututeemaks usuasjad.
Selle tööandja kaudu sai usklikuks ka mu ema.
Ajaks, kui mina juba midagi asjadest aru sain,
olid nad juba usklikud.
Ehk siis olen lapsest peale saanud elada usklikus kodus.
Kui sa suuremaks sirgusid, kuidas su elu edasi läks?
Käisin koolis.
Seejärel tuli 1961. aastal suur muutus,
kui me pere kolis Riihimäelt Lahtisse.
Isa tundis kutset Jumalariigi tööle.
Teda kutsuti Lahtisse töötegijaks.
Ta oli mõned aastad kodumaal Jumalariigi töötegija, evangelist.
Kuigi ta oleks algusest peale tahtnud minna Aafrikasse misjonijutlustajaks,
siis ema oli sellele vastu, et ei saa. Ta pole mingi misjonijutlustaja naine.
Siit tõusis paras tüli majja,
et ema takistas isa minemast Aafrikasse misjonitööle.
Sellega seoses on veel üks lugu.
Kui tahad, ma võin rääkida. - Räägi aga!
Süütundes andis isa Jumalale ühe lubaduse.
"Et kui mina ei saanud minna misjonitööle,
siis Jumal, kui sa võtad vastu, ma annan sulle kellegi oma lastest."
Meid oli mitu.
"Annan poja Jouko.
Et kui Jouko läheb mingil päeval Jumalariigi tööle,
siis ma ei takista teda kunagi."
Millal sa ise sellest kuulsid?
Ise kuulsin sellest hiljem.
Siis kui see juhtus, olin alles väike.
Seda räägiti mulle hiljem.
Ja sedagi, et järgmisel ööl nägi ema võimsat und.
Või ka nägemust.
Ta nägi mind ühes valges kirkas rüüs aafriklastele jutlustamas.
Neid sai usklikuks tuhandeid.
Siis mu ema rahunes.
Jumal kuulis ta palveid või pakkumisi, et ta pole vastu,
kui Jouko läheb kunagi Jumalariigi tööle.
Kui ta sai sellise kirgastava nägemuse.
Kui sa sellest kõigest emalt kuulsid, mida sa äsja jagasid,
siis mida sa ise selles osas kogesid?
Kogesin seda väga mõjutavana, nagu veel tänapäevalgi.
See oli nii mõjutav ja ma uskusin, et Jumal talle tegelikult nii ka vastas.
Sellest tuli ka see mõte, mida kogesin väikesest peale,
et olen kutsutud Jumalariigi tööle.
Alguses mõtlesin misjonitööst.
Aga kui see töö isale ei avanenud, siis ei avanenud see ka mullegi.
Olin küll korra välismaal, kus ma ühel suvel, 1966 aastal,
olin Itaalias tööl mobilisatsiooni operaatorina.
Aga valdavalt olen olnud kodumaal Jumalariigi töös.
Olen tahtnud olla seda ka siis, kui olin ilmalikul tööl õpetajana.
Kas oled ka mõelnud selle peale, kui oleksidki läinud Aafrikasse?
Mul oli eesmärk minna misjonipõllule, aga see polnud eri põhjustel võimalik.
Kui hiljem tuli meile peret lisaks, läks isegi nii,
et kui ka oli vaja minna kuhugi misjonipõllule,
polnud see enam võimalik, sest lapsed olid juba olemas.
Kuuldavasti saadavad nad parema meelega vallalisi,
aga Jumalariigi tööd võib teha, kus iganes.
Kui sa suureks said, leidsid sa siis ka oma põhiülesande?
Jumalariigi töö siis.
See on kogu aeg olnud,
aga ma läksin õpetajate kõrgkooli üliõpilaseks.
Selle mõte oli see, et mulle oli räägitud,
et kui lähed Jumalariigi tööle,
siis oleks hea omada ka maist koolitust.
Nii mõtlesingi, et õpetaja amet ja koolitus võiksid selleks olla head.
Õppisin õpetajaks ja olin pikka aega Rootsis õpetaja.
Kuni siis tuli esimene Jumalariigi töökoht,
kui mind kutsuti ja ma läksin tööle sellisesse Piiblikooli,
mida enam pole olemas.
See kool sai alguse 1978. a. Olin seal 3,5 aastat.
See oli Soome Kristlik Ühendatud Piiblikool.
Olin seal Piibli õpetaja 1981 aastani.
Aga kahjuks lõppes see vaimulik töö ära,
kui juhtus selline asi, mida ma poleks ealeski uskunud.
See, et see minu, kui uskliku mehe puhul,
oleks üldse saanud juhtuda.
Mul oli abielulahutus vastu mu enda tahtmist.
Leidsin end olukorrast,
kus olin korraga ilma nii oma naisest kui ka tööst.
Mind lasti ka Piiblikoolist lahti,
kuna mind ei usaldatud enam piibliõpetajana,
kuna sellised asjad mu elus juhtusid.
Olgugi, et mu tahte vastaselt.
Läksid tagasi õpetaja tööle?
Läksin tagasi õpetajaks,
kus olin kuni pensionile minekuni 2007 aastal.
Olles õpetaja, oli mitu korda selline tunne,
et ma olen vales kohas.
Et ma võiksin teha midagi muud. Midagi vaimulikku.
Aga see polnud võimalik ja nii ma olingi 60-eluaastani õpetaja.
Aga 90-ndatel tegid sa töö kõrvalt mingil määral ka vaimulikku tööd?
Rohkem 80-ndatel, 90-ndatel vähem.
2000-ndatel ja tänaseni olen olnud neti-evangelist.
Olen kirjutanud väga palju vaimulikke artikleid
internetti, oma kodulehele, Facebooki ja eri foorumitesse.
Kas sul on seal mingid kindlad alad või teemad, millest kirjutad,
või on neid erinevaid?
Seal on mitmeid aktuaalseid teemasid.
Olen jälginud Iisraeli asju.
Ma olen ise Iisraeli sõber ja olen seda ka välja näidanud.
Evangeelseid tekste, õpetuslikke artikleid eri teemadel.
Aga kõige rohkem - umbes 8 aastat, olen keskendunud sellele,
et olen netilehekülgedele kogunud prohveteeringuid.
Neid on mulle saadetud
või ma olen neid ise netist või mujalt leidnud.
Tänapäeva tehnika võimaldab palju.
Netileheküljed, Youtube ja kõik muud.
Kuidas need uued tehnikad on teinud uuel moel võimalikuks
inimeste teavitamise?
Kuidas sa ise oled neid vahendeid avastanud?
Need on nii head, et oi oi!
Selliseid pole varem maailmas olnudki.
Kümned tuhanded inimesed kogu maailmast
võivad saada üht-teist ühe lingi, Youtube'i jne kaudu.
Üks uus asi on veel see,
et selle aasta esimesel poolel algab mu uut moodi vaimulik töö.
Olen ühtpidi kui tulemas tagasi juurte juurde.
Lisaks kirjutamisele,
olen hakanud pidama ka vaimulikke koosolekuid.
Üks on maha peetud Loviisas, järgmine on tulekul Porvoos.
Ja kui need panna Youtube'i,
siis koosolekutest osa saavate inimeste arv
suureneb drastiliselt,
võrreldes sellega, kes tegelikult koha peal on.
See on vägev võimalus.
Kui sa enne viitasid, et oled uurinud kristlikku põldu
ja mitmeid asju lisaks prohvetitele,
siis oled teinud ka häid avastusi muutustest
viimase paarikümne aasta jooksul.
Milliseid tähelepanekuid sul on?
Seda siis kristlaste seas?
Kristlaskonnas on toimumas jagunemine.
On need, kes järgivad tõeliselt Jeesust ja usuvad Piiblit
ja siis nn "nimekristlased" ehk moe pärast kristlased,
kes seda Jumala ees tegelikult pole.
Piibel räägib ka taganemisest.
Taganemine on toimunud kõikjal, aga ka kristlaskonnas kristlaste seas.
Taganemine eritasanditel ja ei järgita enam Jumala Sõna.
Lisanduvad moraalitus, vale usk. Teisalt lisandub ka vale vaimsus.
Piibli järgi tuleb antikristus lõpuaegadel pettusega võimule.
Ta pole ateist, vaid ta nõuab religioosset teenimist.
Aga ka New Age tüüpi ehk vale tüüpi vaimsus
on samuti viimastel aastakümnetel tugevalt lisandunud.
See püüab tungida ka usklike ehk kristlaste sekka.
Nagu me teame, on Euroopas ja USA-s elatustase väga kõrge.
Seal on ka taganemine olnud kõige suurem.
Vaakum on suurenenud.
Kas sellel alal on New Age'l ja teistel sarnastel liikumistel
rohkem võimalust kasvada?
Nii see on.
Traditsiooniline usk, kuigi see võib olla ka vale usk,
on tugevam just paganrahvaste seas.
See on ennekõike olnud Lääne heaolu ühiskonna nuhtlus.
Ka materialism mõjutab.
Mõjutab materiaalsus ja et meie elatustase on kõrge.
Sellele lisandub veel raha teenimine ja rahaahnus,
mis viimastel aegadel on olnud eriti tugev
ja on ka kõikide majandusraskuste peamine põhjus.
Igasugune inimeste rahaahnus.
Piibel hoiatab mammona teenimise eest -
te ei saa teenida üheaegselt Jumalat ja mammonat.
Aga näib, et ka mitmed usklikud on kaasatud materialismi
ja materiaalsete väärtuste otsimise sisse.
Sellega võib vaimsete väärtuste otsimine
jääda kahjuks tahaplaanile.
Ja liiga palju.
Materiaalsed väärtused on head, olles õnnistuseks Jumalalt.
Aga süda ei saa nende sees kinni olla.
Sa ütlesid, et oled Iisraeli sõber ja jälgid Lähis-Ida asju,
nähes seal moslemimaailma tugevat tõusu.
Seda ka Euroopas ja USA-s.
Sa oled vaadelnud ka äärmuslike moslemite terroriakte.
On sul nende kohta tähelepanekuid?
Jah. Olen jälginud ja olen ka 2 korda käinud Iisraelis.
Esimest korda olin 1981.a. kristlikul lehtmajapühadel kaasosaline.
Mõni aasta hiljem olin uuesti seal maal.
Piibli prohveteeringud saavad selgelt reaalseteks meie ajal.
Kõik rahvad astuvad lõpuks Iisraeli vastu.
Isegi praegune liitlane USA.
See läheb nii, kuna nii on ennustatud.
Mis on põhjus? See on vaimulik põhjus.
Kurat, Jumala vastane, hakkab Jumalale vastu tegutsema.
Ta tegutseb ka Jumala rahva vastu ja Jumala plaani vastu Iisraeli suhtes.
Et see ei täituks. Aga see siiski täitub.
Aga see põhjustab selle, et vaenlase viha kogu aeg kasvab.
Tänapäeval väljendub see äärmuslike islamistide kaudu.
Nad vihkavad juute ja Iisraeli. See juhtub ja on kogu aeg juhtunud.
See on Piibli prohveteering.
Osaliselt viib see selleni, et kui minna lõpuaega,
siis iisraellased on nii üksi
ja kõigi poolt sisse piiratud ning hüljatud.
Alles siis nad on valmis õigesti Jumala poole pöörduma
ja aktsepteerima Jeesust Messiana.
See juhtubki siis, kui Jeesus tagasi tuleb.
Siis tunnistavad Jeesuse hüljanud juudid,
et Ta on see, kelle nad on läbi torganud,
nagu Sakarja raamatus öeldakse.
Et Ta oli siiski nende Messias, kuigi nad Ta hülgasid.
Läheb ka nii, et kõik rahvad - nii Iisrael kui kõik teised,
võtavad vastu vale Messia - antikristuse, kes olevat Kristus.
Kuna õiget Kristust ei tahetud vastu võtta. Ta hüljati.
See vale võetakse vastu.
Välja arvatud need, kes tõeliselt usuvad Piiblit.
Nad tunnistavad, et see pole see õige Messias
ja nad ei hakka antikristust järgima.
Mida me, kristlased, peaksime selles olukorras sinu arvates tegema?
Ennekõike palvetama. Kandma hoolt oma vaimuliku elu eest.
Lugema Jumala Sõna, kasvama vaimus.
Hoidma oma teed puhtad, et me ei reostuks selles maailmas.
Et me oleksime valmis,
kuna me ju ei tea aega, millal Jeesus tuleb.
Me ei tea ka, millal meie elupäevad lõppevad.
Kas me oleme valmis minema Jumala juurde?
Või kas oleme valmis,
kui Jeesus tuleb meid kutsuma Taevapulma?
See valmiduse olukord, et me süda on puhas
ja me oleme pestud Jeesuse verega.
Samas võime palvetada oma maa ja Iisraeli eest.
Samuti oma valitsejate eest.
Sest Piibel õhutab meid tegema eestpalveid.
Umbes selline vaimulik varustus on kõige tähtsam.
Meil on veel 5 minutit aega.
Viitasime enne su prohvetlusele ja huvile nende asjade vastu.
Ma tean, et sul on sadu erinevaid prohveteeringuid,
mida on võimalik ka su kodulehelt internetis lugeda,
aga on sul ka meeles
Soomet ja tulevikku puudutavaid viimaseid prohveteeringuid?
Jah. Aastakümnete jooksul on tulnud prohveteeringuid selle kohta,
et Jumal, kes armastab Soomet ja soomlasi,
tuleb Soomet karistama.
Piibel ise ju ütleb,
et keda Jumal armastab, seda Ta ka karistab.
Soomet on tabamas karistus,
mida mitmed prohvetid on esile toonud.
Sest kuigi Soomes on palju usklikke ja palvet,
on siin samas ka palju ebajumala teenimist, jumalatust,
Jumala eitamist,
erinevate pattude heakskiitmist ja nende praktiseerimist.
Need on põhjustanud selle,
et Jumalal tuleb oma õigluse pärast karistada Soome rahvast.
Ja ka selle pärast, et miski muu ei vii soomlasi põlvili otsima Jumalat,
kelle nad hetkel on hüljanud,
kui see, et tulemas on rasked ja kitsad ajad.
Selle kohta on arvukalt tulnud prohveteeringuid.
Praktikas tähendab see karistus seda,
et järgmise rahvusvahelise kriisi ajal või enne seda -
ma viitan kolmandale maailmasõjale -
hakkab naabermaa Venemaa oma julgeoleku ettekäändel
nõudma oma vägede paigutamist Ida -ja Põhja-Soome,
nõudes ühtlasi ka oma sõjaväele läbikäigu õigust.
Soome valitsus nõustub sellega, kuna teine variant oleks verine sõda.
See on tugev löök soomlastele,
kellest paljud ei usu, et selline asi võiks juhtuda.
Ja kui samal ajal tuleb kõikjal maailmas toidupuudus,
sest sõjaajal on ju alati kõigest puudu,
siis see rahvas, kes on harjunud leiva ja toidu üleküllusega,
et poodide riiulid on täis toitu,
saabki üllatusega näha, et poeriiulid on tühjad.
Ehk siis me satume väga raskete aegade sisse.
Aga on tulnud sõnumeid ka selle kohta,
et need raskused toovad Soome rahva lõpuks põlvedele.
Soomlased hakkavad pöörduma Jumala poole
ja Soomes süttib ennenägematu, tugev vaimulik ärkamine.
Mis puutub sellesse võõrvägede kohalolekusse,
siis see ei kesta kaua aega.
Sellele on tõotus prohvetite läbi -
see lõppeb lõpuaegadel ja Soome saab tagasi oma iseseisvuse.
Lisaks on Soomele tõotatud, et Soome saab tagasi kõik need alad,
mis ta kaotas viimastes sõdades: Petsamo, Salla, Kuusamo, Karjala.
Need tulevad veel Soomele tagasi.
See on väga suur ja vägev prohveteering.
Ennekõike, mis selle algupoolel oli mainitud -
patu hulk on läinud nii suureks,
et Jumal on sunnitud karistama, kuid see on armastus, nagu ütlesid.
Ootame ärkamist ja seda, et vaimu vihm ja tuuled saaksid tulla.
Aga nüüd ma palun, et sa ütleksid vaatajatele,
mida Jumala Vaim sulle annab.
Head soomlased!
Jumal on mitme prohveti läbi rääkinud sellest,
et Ta oma armastuses tahab anda Soomele seda,
mida Soome rahvas vajab.
Ehk siis lähedust Jumalaga.
Aga kui headel aegadel pole liiga paljud soomlased
Jumalat oma ellu kutsunud,
vaid nad elavad nii, nagu Jumalat poleks olemaski,
siis Jumal hakkab rakendama isalikku karistust.
Samas, kui need ajad tulevad, võime olla turvalise meelega
ja see, kes on usklik, tal pole mingit häda.
Jumal kannab hoolt omade eest ka nendel aegadel.
Hea vaataja, kui sa veel ei usu Jeesusesse,
siis anna oma elu Jeesusele ja palu oma patud andeks!
Siis Ta annab kõik su patud andeks ja sa võid vaimselt uuesti sündida.
Sa saad Jumala lapseks.
Jumala lapsena võid aga täiesti teisiti minna vastu ka rasketele aegadele.
Sest siis sa pole üksi,
vaid Jumal on oma Vaimu kaudu koos sinuga.
Jumal õnnistagu sind!
Jumal õnnistagu ja kaitsku Soome rahvast!
Aitäh, Jouko Piho, et tulid jagama seda võimast sõna.
Seda on meil põhjust võtta tõsiselt ja nagu ütlesid -
siiras palve on tugev relv, et püsida Jumala ja Ta Sõna lähedal.
Ütlesid, et alustasid uut tööd.
Jumal juhtigu seda nii, et paljud saaksid selle töö läbi tulla usule!
Aitäh!
Kui soovid toetada Eesti TV7 tööd, helista 900 1777 (kõne hind 7)
või anneta pangaülekandega, leides me andmed www.tv7.ee
Täname!
Tõlge: Raul Jürimaa